Ephemeroptera

***Ephemeroptera*** ili **vodeni cvjetovi** je jedan od redova insekata, razreda Insecta, koljeno Arthropoda.

## Morfološka obilježja
Osnovna obilježja predstavnika ovog reda su: 
*dva stadija odrasle jedinke (subimago i imago), 
*paleopterni sistem krila, 
*potpuno reduciran i nefunkcionalan usni aparat kod odraslih, 
*srednji kaudalni filament i samo jedna osovinska ploča za zglobljavanje krila, 
*reduciran analni dio zadnjih krila,
*adaptacije prednjih nogu mužjaka za hvatanje ženki prilikom kopulacije. 
*larve imaju usni aparat za grickanje.

Odrasli imaju mehko i nježno tijelo. Krila su membranozna, sa složenom nervaturom i u mirovanju sstoje vertikalno u odnosu na tijelo. Složenost nervature krila, pored još nekih karakteristika, služi za determinaciju na natporodice. Hrila su heteronomna, tj. prvi par krila je prilično veći od drugog.
 
## Stanište i životni ciklus
Odrasle jedinke efemeroptera žive uz obale rijeka ili jezera, i to samo nekoliko sati do par dana. Za to vrijeme se okupljaju u rojeve, pare i polažu jaja u vodu, a nakon  čega ugibaju. Jaja padaju na dno i iz njih se izleže larva koja vremenom raste.

Period razvića, od poleganja jaja do pojave larvi traje najviše do 10 meseci (kod sjevernoalpskih vrsta ili ga uopće nema (kod ovoviviparnih vrsta). Larveni stadij traje od nekoliko sedmica do više od dvije godine. Larve (nimfe) žive u bistrim brzim potocima, riječnim izvorima vodnih ekosistema, ali i u sporijim i većim rijekama, a nekoliko vrsta živi u jezerima. Većina vrsta su herbivori, čija su glavna hrana alge. Neke vrste se hrane i beskičmenjacima.

## Evolucija
Red vodenih cvjetova veoma je čest među fosilnim  nalazima insekata. Budući da su primitivna grup, prisutni kao fosili iz najranijih epoha. Najstariji fosilni nalaz koji pouzdano spada u grupu efemeroptera potiče iz ranog perma, iako se smatra da su pojedini problematični karbonski fosili verovatno srodni ovoj grupi. Među tim fosilima, posebno je zanimljiva vrsta *Lithoneura lameerei* iz porodice *Syntonopteridae*, koju su svrstavali u izumrli red Palaeodictyoptera ili u red vodenih cvjetova, ili u zaseban red označen kao Syntonopterodea.

Od perma do jure  poseban procvat dešava se u nekoliko njihovih porodica, za koje se pretpostavlja da su preci današnjih porodica, a čiji su svi predstavnici izumrli. Dobro definirane izumrle porodice  su: *Bojophlebiidae*, *Mesephemeridae*, *Mesoplectopteridae*, *Misthodotidae* i *Protereismatidae*, a *Jarmilidae* i *Oboriphlebiidae* opisane su samo na osnovu ostataka larvi. Za razliku od današnjih vrsta, predstavnici izumrlih familija su imali razvijen usni aparat i kod odrallih, kao i jednaka prednja i zadnja krila. U toku jure (možda i već i od trijasa) pojavile su se  i forme sa heteronomnim krilima (prednja i zadnja krila su različite građe). Najveću brojnost i raznolikost ovaj  red imao je  u periodu jure i krede.

## Filogenija i sistematika
Prema Katalogu života efemeroptere imaju 813 vrsta i slijedeći kladogram.

## Galerija

Shadfly01.jpg
Ephemeroptera-baetis-sp.gif
Rhithrogena_germanica_subimago_on_Equisetum_hyemale.jpg
Ecdyonurus tobiironis Kurotanigawakagerou larva.jpg
Mississippi River mayfly hatch on radar.png
Haft.jpg

## Reference
## Vanjski linkovi 
Kategorija:Insekti
Kategorija:Ephemeroptera